Dilecto filio Gerardo Hundebeke, canonico Osiliensi, salutem etc:a. Vite ac morum honestas et alia merita probitatis, super quibus apud nos fidedigno commendaris testimonio, nos inducunt, ut tibi reddamur ad graciam liberales. Volentes itaque tibi premissorum meritorum tuorum intuitu graciam facere specialem, canonicatum ecclesie Osiliensis, in qua maiores, medie et minores prebende existunt, cum plenitudine iuris canonici apostolica tibi auctoritate conferimus et de illo etiam prouidemus. Prebendam uero, etiam si vna de dictis maioribus existat, si qua in dicta ecclesia uacat ad presens uel cum uacauerit, quam tu per te uel procuratorem tuum, ad hoc legitime constitutum, infra vnius mensis spacium, postquam tibi uel eidem procuratori uacacio illius innotuerit, duxeris acceptandam, conferendam tibi post acceptacionem huiusmodi cum omnibus iuribus et pertinencijs suis donacioni apostolice reseruamus .. non obstantibus .. quod in ecclesia Aboensi canonicatum sub expectatione prebende nosceris obtinere. Nulli .. Datum Auinionie viiij kal. nouembris anno vndecimo. In eodem modo venerabilibus fratribus .. Osloensi et .. Aboensi episcopis ac dilecto filio abbati monasterij in Pades Reualiensis diocesis salutem etc. .. Datum ut supra.